अंतरराष्ट्रीय दर्जा प्राप्त कर चुके सूरजकुंड हस्तशिल्प मेले में इस साल किर्गिस्तान बतौर पार्टनर कंट्री शामिल हुआ है। किर्गिस्तान के अलावा 28 देशों के शिल्पकारों ने भी मेले में अपने स्टॉल लगाए हैं। हालांकि उनके सामने भाषा की दिक्कत आ रही है। अंग्रेजी का ज्ञान नहीं होने के कारण वे अपनी बात व सामान की खासियत दर्शकों को नहीं बता पाते। ऐसे में उन्हें नुकसान उठाना पड़ रहा है। परेशानी बढ़ी तो पिछले दिनों कुछ विदेशी शिल्पकारों ने भारत में अपने-अपने दूतावासों में संपर्क किया था। इनमें से ट्यूनेशिया के शिल्पकारों को उनके दूतावास से दुभाषिया उपलब्ध कराया गया है।